b'\n_START_ARTICLE_\nIndijanski \xc5\xa1kof\n_START_SECTION_\nPovzetek\n_START_PARAGRAPH_\nV pripovedi Indijanski \xc5\xa1kof nastopa glavni literarni lik Friderik Irenej Baraga in skozi zgodbo lahko spremljamo njegovo \xc5\xbeivljenje od rojstva pa do njegove smrti._NEWLINE_Friderik Irenej Baraga se je rodil 28. junija 1797 v gra\xc5\xa1\xc4\x8dini Mala vas pri Dobrni\xc4\x8du. \xc5\xa0olal se je v Ljubljani, po uspe\xc5\xa1no opravljeni maturi pa se je odlo\xc4\x8dil za \xc5\xa1tudij prava na Dunaju, ki ga je kon\xc4\x8dal z odliko. Nato je vstopil v ljubljansko bogoslovje, saj se je odlo\xc4\x8dil postati duhovnik. Po posve\xc4\x8denju leta 1823 je postal kaplan v \xc5\xa0martinu pri Kranju za 4 leta, kasneje so ga premestili v Metliko, kjer je ostal 2 leti._NEWLINE_Leta 1831 je prispel v Ameriko kot misijonar. V 37 letih misijonarske slu\xc5\xbebe je zamenjal kar 11 misijonarskih postojank. V teh letih je Indijance u\xc4\x8dil o veri in kulturi, poleg tega pa je ustanavljal tudi katoli\xc5\xa1ke \xc5\xa1ole, kjer so se otroci u\xc4\x8dili brati in pisati. Leta 1832 je izdal prvi otavanski molitvenik, leta 1853 pa tudi o\xc4\x8dipvejsko-angle\xc5\xa1ki slovar. Istega leta ga je pape\xc5\xbe imenoval za \xc5\xa1kofa._NEWLINE_19. januarja 1868 je Friderik Irenej Baraga umrl v Marquettu, kjer so ga tudi pokopali v kripti tamkaj\xc5\xa1nje stolnice. V teku je proces za razglasitev za bla\xc5\xbeenega.\n_START_SECTION_\nAnaliza knjige\n_START_PARAGRAPH_\nZgodba opisuje \xc4\x8das 19. stoletja, v katerem je Baraga tudi \xc5\xbeivel. V knjigi se opazi ve\xc4\x8d zna\xc4\x8dilnosti 19. stoletja. Ljudje se selijo iz Evrope v Ameriko, kjer delajo v rudnikih. Poleg tega si posku\xc5\xa1ajo priseljenci prilastiti zemljo Indijancev. Konec knjige opisuje tudi novej\xc5\xa1i \xc4\x8das, prej\xc5\xa1nje stoletje. To je razvidno iz dejstva, da so se bolni\xc5\xa1nice pojavile tam \xc5\xa1ele v 20. stoletju._NEWLINE_Pisatelj omenja slovenske pokrajine, kjer je Baraga najprej deloval, kasneje, v drugem delu pa je dogajalni prostor Severna Amerika \xe2\x80\x93 obmo\xc4\x8dje ob Velikih jezerih.\n_START_SECTION_\nMotivno-tematska interpretacija\n_START_PARAGRAPH_\nTema knjige je bivanjska, saj knjiga opisuje \xc5\xbeivljenje Friderika Ireneja Barage in verska, saj je bil Baraga duhovnik in je oznanjal kr\xc5\xa1\xc4\x8dansko vero._NEWLINE_V knjigi lahko opazimo motiv pokristjanjevanja, saj je Friderik Irenej Baraga katoli\xc5\xa1ki duhovnik in misijonar, ki je oznanjal svojo vero med nekatoli\xc5\xa1ke Indijance.'